CELEX: 62015TN0284
Language: et
Date: 2015-06-01 00:00:00
Title: Kohtuasi T-284/15: 1. juunil 2015 esitatud hagi – AlzChem versus komisjon

14.9.2015   
            
            
               ET
            
            
               Euroopa Liidu Teataja
            
            
               C 302/55
            
         1. juunil 2015 esitatud hagi – AlzChem versus komisjon
   (Kohtuasi T-284/15)
   (2015/C 302/71)
   Kohtumenetluse keel: inglise
   
      Pooled
   
   
      Hageja: AlzChem AG (Trostberg, Saksamaa) (esindajad: solicitor P. Alexiadis, advokaadid A. Borsos ja I. Georgiopoulos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada vastavalt Euroopa Liidu toimimise lepingu artikli 107 lõikele 1 ja artikli 108 lõikele 3 komisjoni 15. oktoobri 2014. aasta otsuse Slovakkia poolt NCHZ-le antud riigiabi SA.33797 (2013/C) (ex 2013/NN) (ex 2011/CP) kohta artikkel 2;
            
         
               —
            
            
               mõista komisjonilt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, mille kohaselt leidis komisjon vääralt, et NCHZ tegevuse jätkamine võlausaldajate komitee otsuse alusel ei kujuta endast riigiabi ELTL artikli 107 lõike 1 tähenduses
               
                           —
                        
                        
                           Komisjon rikkus õigusnormi ja tegi ilmse hindamisvea, kui ta leidis, et ettevõtjale Novácke chemické závody, a.s. v konkurze (NCHZ) ei antud eelist, kui tema tegevus sai jätkuda pärast võlausaldajate komitee ja tagatud nõudega võlausaldajate otsust. Komisjon rikkus õigusnormi ka sellega ja tegi ilmse hindamisvea, kui ta leidis, et võlausaldajate komitee ja tagatud nõudega võlausaldajate otsus jätkata NCHZ tegevust ei ole riigile omistatav.
                        
                     
         
               2.
            
            
               Teine väide, mille kohaselt rikkus komisjon seoses võlausaldajate komitee ja tagatud nõudega võlausaldajate otsuse riigile omistatavusega ELTL artiklis 296 sätestatud põhjendamiskohustust
               
                           —
                        
                        
                           Komisjon ei esitanud põhjendusi, mis käsitlevad võlausaldajate komitee ja tagatud nõudega võlausaldajate otsuse heakskiitmist Trenčín'i kohtu poolt. Komisjon ei esitanud ka põhjendusi seoses tagatud nõudega võlausaldajate vetoõigusega, mis neil oli NCHZ tegevuse jätkamise suhtes Slovakkia pankrotiõiguse kohaselt.